《赵虚斋挽诗 其一》
宋代·林希逸

两朝人物号耆英，九折崎岖亦饱经。几度拂衣心似石，重来曳履发如星。

争名可是因文字，转臂堪嗟失典刑。何处藏山犹有史，悲笳幽咽若为听。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。